Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli Kaitsevägi laiendab operatsioone Lõuna-Gazas,
kõrvaldades üle 100 terroristi vähem kui 24 tunniga.
USA erisaadik Brett MacGurk väisas Egiptust,
et üritada uut humanitaarpausi pantvangide vabastamise vastu.
ÜRO Julgeolekunõukogul kutsus peasekretär Antonio Guterres
Iisraeli üles sõda korrapealt lõpetama.
Iisrael kurvastab küll hulga langenute sõdurite üle,
kuid sõdib kindlalt edasi,
et saavutada Jeruusalemma seatud sihid sõjas terroriga.
Kasvava välismaise surve kiuste
on Jeruusalemma seatud siht purustada Hamas ajapikku saavutatav.
Seevastu tingimused,
milles islamistlik Hamas ja ta terroriliitlased hoiavad pantvange,
nõuab kiiret lahendust.
Teeme muidugi ikka kõik, et tuua tagasi pantvangid,
keda kardetavasti piinatakse ja vägistatakse ja hukatakse
Hamasi terrorikongides, aga muidugi ka relvitustada Hamas,
et ta ei saaks kunagi enam kedagi röövida ega surmata.
Pingutused selle sihi saavutamiseks jätkuvad muidugi kogu aeg.
Mina neid muidugi ei täpsusta, kuna kaalul on inimelud,
ja vahel on seda parem, mida vähem räägime!
Ametliku teabe tulles edastame selle kohe.
Seksuaalse väärkohtlemise komitee istungil parlamendis
kordas Aviva Siegel, iisraellanna, kes vabanes Hamasi vangistusest,
oma tunnistust tingimustest, milles vangistatud Iisraeli tüdrukuid peetakse.
Nägin seda oma silmaga, ja mitte ainult,
vaid ka tundsin, et need tüdrukud on otsekui mu omad;
sain seal tüdrukute emaks.
Tahan teile öelda, et terroristid toovad sobimatuid riideid, nukuriideid.
Nad on teinud neist tüdrukuist oma nukukesed.
Nukukesed nööri otsas, kellega saab teha, mida ja millal iganes tahetakse.
On uskumatu, et nad on endiselt seal.
Ma ei suuda kujutleda, mida nad tunnevad!
Ma ei suuda nõnda elada, hingata, hakkama saada.
See on liiga ränk!
Pea neli kuud on möödas, ja nad on ikka seal!
Iisraeli Kaitseväe peastaabiülem kindralleitnant Herzi Halevi
väisas verise vahejuhtumi paika Hamasist vaevatud Gaza keskosas,
kus kaotas elu 21 sõdurit.
Naasin just paigast, kus sõdurid langesid,
ja kohtusin ülematega.
Kuulasin esialgseid arusaamu ja õppetunde.
Nagu ikka, uurime juhtumit põhjalikult
ja õpime sellest, isegi lahingu käigus, et taoline juhtum ei korduks.
Täna tunnetame, et sõjal on kõrge ja valus hind,
aga ka, et me võitlus on vajalik ja õigustatud.
Jätkame võitlust oma vaieldamatu õiguse eest elada siin turvaliselt.
Kindral Halevi rõhutas veel, et Kaitsevägi jätkab edasitungi
ning Hamasi terroristid kannavad suuri kaotusi.
Eilse päeva jooksul laiendasime tegevust Khan Yunis'es,
tegime täiendavaid edusamme,
ja samaaegselt jätkasime võitlust Gaza sektori põhjaosas
ja kindlustasime saavutatut.
Kõrvaldame ja ründame paljusid terroriste ja ülemaid -
Hamasi mõrtsukaid -, kelle vastu me tegutseme suure otsusekindlusega.
Pärast kindral Halevi avaldusi
kinnitas Kaitseväe esindaja kontradmiral Daniel Hagari,
et Iisraeli väed Lõuna-Gazas on surmanud umbes 100 terroristi
üksnes viimase 24 tunni jooksul.
Viimase 24 tunni jooksul oleme kõrvaldanud üle 100 sõdalase
lõunas, Lääne-Khan Yunis'es.
Jätkame võitlust kogu Gaza sektoris - põhjas, keskpaigas ja lõunas.
Iisraeli peaminister Benjamin Netanyahu
kohtus Kaitseväe kompaniiülemate kursusest osavõtjatega
ja kordas Jeruusalemma ootusi sõja suhtes.
Mu peaootus on vaid täielik võit!
Võitu ei asenda miski!
Kuulen stuudiois, analüütikuilt, kommentaatoreilt:
'Võimatu, tarbetu!'
On võimalik, on tarvilik, ja meil pole ka valikut.
Täielik võit!
Need peletised lüüakse viimaks puruks!
Võitu ei asenda miski!
See on minu, ning loodan, et kindlasti ka teie peasiht.
Washington'is kinnitas riikliku julgeolekunõukogu koordinaator
strateegilise kommunikatsiooni alal erukontradmiral John Kirby,
et Valge Maja eriesindaja Brett McGurk väisab Egiptust,
et arutada Gaza sõjaga seotud arenguid regioonis
ja üritusi kõneluste taasalustamiseks
võimaliku humanitaarpausi üle ses palestiina enklaavis.
Brett on regioonis. Ta oli tegelikult täna Kairos,
ja ta peatub teel muudeski paikades.
Kindlasti on üks asju, millest ta regioonis räägib,
veel ühe pantvangileppe võimalus,
mis nõuaks sõlmimiseks teatud pikkusega humanitaarpausi.
Ja see on kindlasti tema päevakorras, nagu muudki asjad,
sh humanitaarabi, Iisraeli Kaitseväe operatsioonidele hinnangu saamine
ja tsiviilisikute kaitse.
Tema päevakorras on paljutki, ent ma ei saa kinnitada teateid,
et arutakse just neid leppetingimusi.
Viimaks ütlen teile,
et, nagu juba öeldud, kõnelused on kained ja tõsised.
Veekord, ma ei taha rutata ette ega saa spekuleerida,
kas ja kunas me niikaugele jõuame.
Ent tõsised kõnelused veel üheks pantvangileppeks jätkuvad.
Kui McGurk oli Egiptuses oma laiema Lähis-Ida ringreisi raames,
lõpetas välisminister Antony Blinken visiidi Nigeeriasse,
mille eel ta rõhutas Biden'i valitsuse seisukohta nn 'päevaks pärast sõda'.
Oleme väga selgelt väljendanud seisukohta
rahva sunniviisilise ümberasustamise osas,
selget seisukohta Gaza territoriaalse terviklikkuse säilitamise osas,
millele te viitasite, samuti mitme muu üliolulise põhimõtte osas,
nagu Palestiina (oma)valitsus, Gaza taasühendamine Läänekaldaga jne.
New York'is ÜRO Julgeolekunõukogu istungil
väljendas maailmakogu peasekretär Antonio Guterres nördimust
pikaleveninud sõja üle Hamasi vastu Gazas
ja kutsus üles kohesele relvarahule,
eirates eeldatavaid tagajärgi Iisraeli julgeolekule või Hamasi pantvangidele
Jeruusalemma kuuletumise korral.
Kutsun taas üles kohesele humanitaarrelvarahule.
See tagab piisava abi jõudmise sinna, kus vaja,
ning aitab vabastada pantvange ja leevendada pingeid Lähis-Idas.
Sõda Gazas islamistliku Hamasi vastu kutsus lõpetama ka ei keegi muu kui
Iraani Islamivabariigi välisminister,
kelle režiim mahitas õõvastavat tapatööd iisraellaste kallal,
mille teostasid Hamas, Palestiina Islamidžihaad ja nende kaasterroristid
7. oktoobril.
Tsiviilisikute tapmine Gazas ja Läänekaldal
ei saa jätkuda kuni Hamasi nn. täieliku hävitamiseni,
sest seda aega ei tule kunagi.
Iisraeli saadik ÜROs Gilad Erdan rõhutas,
et sõda lõpeks, kui 7. oktoobri tapatöö korraldajad
antaks välja Iisraelile õigusemõistmiseks
ja kõik pantvangid vabastataks.
Ühtlasi väljendas Iisraeli esindaja nördimust,
et Julgeolekunõukogu andis Iraanile koha laua taga.
Kui Hamas annaks üles 7. oktoobri korraldajad
ja kui Hamas vabastaks kõik pantvangid, oleks see sõda kohe läbi.
Iisrael ei valinud seda sõda.
Ent me kaitseme oma tulevikku, nagu te kõik kaitseksite oma maa tulevikku.
Üks režiim katab 90% Hamasi terrorieelarvest,
aga ka relvastab ja koolitab teda.
See on sama režiim,
mis annab Hezbollah'le täppisrakette ja hutidele ballistilisi rakette.
Ja kõike seda tehakse kaose ja ebakindluse tekitamiseks Lähis-Idas.
Ja peagi tehakse neid terroritegusid tuumarelva kattevarju all.
Ent Nõukogu sisuliselt eirab seda üüratut ohtu,
ohtu, milleks on ajatolla režiim Iraanis.
Kui absurdne, et välisminister terrorismi enim toetavast riigist,
mis püüab destabiliseerida Lähis-Ida, on täna siin Nõukogus kõnelemas!
Kas kujutate ette, et Hitleri välisminister
osalenuks tõsistes aruteludes, kuidas kaitsta juute holokausti ajal?!
Maailm on äraspidi!
Tänan vaatamast TV7 Iisraeli uudiseid!
Palun paluge rahu Jeruusalemmale ja päästet Iisraelile!
Ühtlasi on oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Kui siis me päevauudised on teile õnnistuseks
ja te soovite aidata meil nende kulusid kanda,
saate teha annetuse me võrgulehel www.tv7israelnews.com.
Olen Jonathan Hessen. Soovin õnnistud õhtut!
Kui Jumal lubab, näeme jälle me järgnevais uudistes!
Seniks šalom Jeruusalemmast!
Tõlge: Sulev Kivastik